Ռոման Լյագին

**Ռոման Վիկտորովիչ Լյագին** (, ), ուկրաինացի հասարակական գործիչ, ինքնահռչակ Դոնեցկի Ժողովրդական Հանրապետության քաղաքական գործիչ։ Դոնեցկի աշխատանքի և սոցիալական քաղաքականության նախարար (2014 թվականի մայիսի 16-ից մինչև սեպտեմբերի 26-ը), Կենտրոնական ընտրական հանձնաժողովի ղեկավար (2014 թվականի սեպտեմբերի 26-ից 2016 թվականի ապրիլի 5):

## Կենսագրություն
Ռոման Լյագինը ծնվել է Դոնեցկում։ 2002 թվականին ավարտել է Դոնեցկի ազգային համալսարանի պատմության ֆակուլտետը։

2004 թվականի Ուկրաինայի նախագահական ընտրությունների ժամանակ աշխատել է Վիկտոր Յանուկովիչի շտաբում՝ Դոնեցկի մարզային պարտիայի կազմակերպչական աշխատանքի մասնագետի պաշտոնում։

2005 թվականին Ռոման Լյագինը նախաձեռնել է «Մենք» հասարակական կազմակերպության ստեղծումը և գլխավորել է այն։ Կազմակերպությունը ընդունել է խիստ ընդդիմադիր դիրք Ուկրաինայի նախագահ Վիկտոր Յուշչենկոյի նկատմամբ և իր առջև դրել է մարդու իրավունքների և ազատությունների պահպանման նպատակ, սակայն տարեվերջին նրան հեռացրել են կազմակերպությունից:

2006 թվականին գլխավորել է «Պոլիտյոր» վիրտուալ կազմակերպությունը, միացել է Մարզերի կուսակցություններ շարքին։ 2006 թվականի փետրվարին Լյագինը փոխել է անուն-ազգանունը *Ալեքսանդր Վիկտորովիչ Լուկյանչենկոյի՝* Դոնեցկի քաղաքային ղեկավարի ընտրություններում գործող քաղաքապետ Ալեքսանդր Լուկյանչենկոյի ձայների ցուցանիշները նվազեցնելու համար։ Հայտնել է, որ ունի նոր անվան և ազգանվան մասին քաղաքացիական կացության ակտերի գրանցման վկայական, բայց նոր տվյալներով անձնագիր չեն տրամադրել։

2007 թվականի մարտին Լյագինն առաջարկել է Ռեգիոնների կուսակցությունը վերանվանել «Հարավ-արևելյան ռեգիոնների կուսակցություն»։ Միևնույն ժամանակ բացահայտորեն պաշտպանել է արևելյան շրջանների միացումը Ռուսաստանին և Ուկրաինայի ոչնչացումը։ 2008 թվականին հայտարարել է Կիևի քաղաքապետի ընտրություններին մասնակցելու իր մտադրության և ընտրվելուց հետո Կրեշատիկի տապալման ծրագրեր մասին։

2012 թվականի Ուկրաինայի Գերագույն Ռադայի  ընտրություններում Դոնեցկի 44-րդ մեծամասնական ընտրատարածքում առաջադրվել է որպես ինքնաառաջադրված թեկնածու։ Քվեարկության արդյունքում ստացել է ձայների 0,33%-ը և թեկնածուների մեջ զբաղեցրել վերջին տեղը։ Ըստ փորձագետների՝ Լյագինը Նիկոլայ Լևչենկոյի «ռեգիոնալի» տեխնիկական թեկնածու էր։ 2012 թվականին ղեկավարել է Դոնեցկի քաղաքային հասարակական կազմակերպության «Կուրսկի հայրենակցական միությունը»։

### Դոնեցկի Ժողովրդական Հանրապետությունում
2014 թվականի հունվարին Լյագինը ձերբակալվել է Ուկրաինայի իրավապահ մարմինների կողմից, սակայն շուտով ազատ է արձակվել։ 

«Ռուսական գարնան» ընթացքում եղել է Դոնեցկի Ժողովրդական Հանրապետության ստեղծման ակտիվ մասնակից, 2014 թվականի մայիսի 11-ի ԴԺՀ-ի ինքնորոշման հանրաքվեի Կենտրոնական ընտրական հանձնաժողովը ղեկավար, 2014 թվականի սեպտեմբերի 26-ից կրկին գլխավորել Է ԴԺՀ-ի կենտրոնական ընտրական հանձնաժողովը։ Մայիսի 16-ից սեպտեմբերի 26-ը եղել Է ԴԺՀ-ի աշխատանքի և սոցիալական քաղաքականության նախարար։

2016 թվականի ապրիլին ԴԺՀ կառավարության այլ անդամների հետ հակասությունների պատճառով պաշտոնանկ է արվել, ապրիլի 12-ին ԴԺՀ ուժայինների կողմից ձերբակալվել է, ավելի ուշ ազատ է արձակվել և մեկնել Ռուսաստան:

## Պատժամիջոցներ
2014 թվականի մայիսի 12-ին «անջատողական գործողություններին կամ քաղաքականությանը աջակցելու համար» Լյագինը ներառվել Է Եվրամիության բոլոր երկրների պատժամիջոցների ցանկում։

Նաև մտնում է Մեծ Բրիտանիայի, ԱՄՆ-ի, Կանադայի, Շվեյցարիայի, Ավստրալիայի, Ճապոնիայի, Ուկրաինայի և Նոր Զելանդիայի պատժամիջոցների տակ

## Ձերբակալում և դատավարություն
2019 թվականին Լյագինը հայտնվել է Ուկրաինայի վերահսկողության տակ գտնվող տարածքում, որտեղ ձերբակալվել է։ Գործը քննել է Կիևի Դնեպրովսկի շրջանային դատարանը՝ փակ ռեժիմով։ Մեղադրվել է ահաբեկչության, պետական դավաճանության և բանտի ստեղծմանը «Մեկուսացում» բանտի ստեղծման մեջ, որտեղ Դոնեցկում անօրինական կերպով պահել և խոշտանգել ենմարդկանց։ 2023 թվականի հուլիսի դրությամբ շարունակել է մնալ քննչական մեկուսարանում։

## Ընտանիք
Առաջին կնոջ՝ Անաստասիայի և երեխայի հետ ապրում է Գերմանիայում։ Երկրորդ կինը՝ Յանինան, իր երեխայի հետ, դեռ 2016 թվականի ապրիլին բնակվել է Դոնեցկում։

## Ծանոթագրություններ

Կատեգորիա:Ուկրաինացի գործարարներ